gentaiscool/nusaparagraph_topic huggingface dataset:
Pajappa bisnis pasti niak ri kana rugi. Niak tong faktor-faktor a'gauk na anjo. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips lainna anjo baji'ki sistem bisnis ka.  Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. Kulle na anggappa jaki jai untung ri balukang ta teai rugi simata-mata.

Topic: business
Niak sensasi tersendiri ni sakring punna katte ni nontongi langsung. Nakke sannak ku ngai na anjo suasana ya ri lalang stadion antu ramai siagang heboh ki, apalagi punna tim kebanggan ta cetaki gol nampa berhaselek ki na kalah kan anjo lawanga. Wattu na tim na alami anjo haselek imbang siagan kalah todong, tena na jarang harusuk ki sedih ciniki. Selain na ni cinik langsungi lalang na pertandingan nga, katte todong ni suguhi atraksi battu ri tribun penonton antu na pacinikkangi koreo koreo siagang bendera bendera raksasa. Punna niak maki ri tribun anjo suporter ka, nakke todong minawang ma kelong ni sare dukungan mae ri tim kebanggan ta (ak kelong antu ni jaran ni parek, mingka ri stadion nakke sannak ekspresif ku).

Topic: sports
Pakalekbanna sekre masalah lalang lipak ammake alat tradisional suku Bugisi-Mangkasarak, nikana badik. Rua burakne niaka awwakkeli massing-massing battu ri pihak bijang na massing-massing annakgalak badik nampa assibadiki lalang lipak. Masalayya ni kana lekbak punna ammari mi assibakji lalang keadang mate iareka attallasak. Ri sikuntung kajadian, tradisi sigajang laleng lipa biasa berlangsung sallo. Siagang hasselekna biasa imbang punna burakne niaki tallasak iareka sama-sama mate.
Mae-maeang wattu, tradisi sigajang laleng lipa pakaramula ni bokoi oleh masarakat Bugisi-Mangkasarak. masarakat rikammayya anne biasa ni cinik tradisi warisan ri tau toana anne ri penampilan pentas budaya. sigajang laleng lipa tetap ni lestarikan sebagai sala sekre warisan budaya asli ri Sulsel.


Topic: culture & heritage
Radio anjo salah se're alat elektronik kullei na sareang pappasang sikamma berita, informasi na hiburan ri jai masyarakat na luasa' jangkauan na. Kulle tongki ammutara kelong ri Radio pantama mami kaset kelonga ri tampa' na ri tangngah na Radioa. Alat na gappayya anjo anjari awala na ri pa'pake na teknologi ri pare na radio. Awala na sinyal na gappai na kirimkangi ri jaringan nirkabel anjo kurangi ri 10 mil. Tapi ri taung 1897 Guglielmo Marconi ammotere ki na publikasikang panggapa beru na na kulle na kirimkan sinyal nirkabel na ri jarak bellayya poe battu ri sebelum na anjo 12 mil.

Topic: technology
Beberuk Terong. Kulle anne kulle ni kana todong gado gado na Lombok kuliner jenisik anne lalapan na bisa ni padu padankan siagang punna ni kanre Ayam Taliwang. Antu bahan utama ma memang ammake terong ungu antu lekba ni polong polong siagang ni campuru ammake tomat siagang niak bumbu rempah maraenga. Nahh lekba na anjo ni tamba siagang ni campuruk lekba anjo siagang terong nampa taburan bumbu rempah na anne ni tambah kan kesegaran na jekne lemo lemo. Rasa na tojeng tojeng gado gado ii, passe, manisik, asam siagang sannak segar na kulle ki nganre allo allo. Nahh anjo mi beberapa kanre kanrean khas ri daerah nakke antu katte kulle ni coba coba punna katte liburan mae ri lombok. 

Topic: culture & heritage
Pemenang lalang Piala Gubernur 2023 hadiah na total 50 juta rupiah. A'tanding a'raga bola na rebutkangi Piala Gubernur 2023, West Java Competition niak hadiah na sanggeng na 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Jai tim amminawang ri anne Piala Gubernur 2023 ya. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Na injo masala maraenga, kamma pole susana annguppa izin untuk anrekam iareka ngalle gambara ri tampa paddaka dakkanga. Punna ri negara maraenga, sanna empona ni guppa. ri Indonesia loe kijai urusanna mange ri birokrasi iareka pammarenta setempat jari salloi wattunna. Masalah kaminang kammayya, na inne parallu nicatak bajik bajik iami injo masalana loroa ri tampa wisatayya. Injo punna nia tampa wisata loe iareka takbala nimangei tau tantumi loena loro ammantang. Inne  memang lakbiriki iareka harus mantongmi disare bageanna injo tenayya kesadaranna mange ri inne masalah loro. Pammarentah parallui angalle sikap tegas sollanna na nihukkungi inne to melaka loro ri tampa paddakka dakkanga. 

Topic: leisures
Tangara'na anne sebelumna annontong film anjo berdasarkan genre, popularitas, siagang lamana filmka. Film romance siagang comedy anne anjari rua genre ringai nasaba' kullei ampanaiki mood rikala bosan siagang napaciniki pakkasia' bajika nasaba' menghiburki ribandengkan genre film maraengka anjo action, thriller, saigang horror natimbulkangi pakkasia' cemas, malla siagang menegangkan. Anne genre film romanceka anne sesuaiki siagang aga ri rasakang penontonga anjari menarikki ritonton. Popularitas penting tongi anjari pertimbangan anontong film anjari pertibangan lalang annontong film, nasaba' naangapki anne filmka gammara'ki anjari jai tau cini'ki nasaba' jai tau rekomendasikangi anne filmka. Jai tau anjo narekomendasikangi filmna anjo nasaba' alur caritana, pemeran, siagang kullei napengaruhi pakkasiak emosina penontonga kullei napare' pakkasiak taharu, kuring, siagang anggaiki.

Topic: leisures
Ri propinsi Sumatera Barat, Indonesia, niak carita anak durhaka ri kutuk anjari batu ri ammak na, ka tena na akui ammak na le'ba na sukses ri kota na tau a. Anne ammak na susah payah mi na pakalompo anne Malin areng na anak na kale-kale, ka sallo mi mate mangge na Malin. Le'ba na sukses na bunting siagang baine bangsawan, tena mi na akui ammak na ri jai tau, nampa na dorong tongi ammak na ri butta ya sanggeng na mantung. Pa'risi na nyawa na anjo ammak na, nampa na kutuk anjo Malin anjari batu sanggeng na ri kenal carita legenda na anne Maling Kundang.

Topic: culture & heritage
Pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Nabi Muhammad SAW na tarimai wahyu battu ri Karaeng Allah taala melalui malaikat Jibril. Anjo mi ri pakkumpulu anjari kitab suci Al-qur'an. Anne kitab ka isi lalang na pedoman na tau a kulle tallasak ri linoa anne. Ka punna ri bacai jai pilajarang ri gappa battu ri kisah-kisah na tau riolo a siagang jai parintah na firman na Allah taala ri tau a. Na kulle ji tallasak baji ri linoa, kulle ji na pajai pahala na na kulle antama ri Surga na mungko Allah Taala. Nampa na bellai larangan-larangan na, na tena ji na anggappa antama ri Neraka ya. Anne kitab Alquran ka niak 30 juz. Surah na niak 114 surah.

Topic: religion
Mesin sassayya anjo alat elektronik jai tau gunakangi ri balla. Lompo manfaat na punna erokki assassa, na kurangi mangngang ta assassa ri sikat limanga. Tena mo na susah tau a'sassa ri sikat ri limang. Manna kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Le'ba na ta' sassa bajua, je'ne na la'busu tommi antama mi je'ne beru na erok a'bilasa. Le'ba na a'bilasa na pakalotoro' mi bajua anjo mesin sassaya.

Topic: technology
Kanre Penggel. Areng na kanre yaa rasa na singkamma ji hahaha. Cuma meman anne tampilan na bedai. Kanre pute na ni cetak ammake mangkok barak anjari caddi biasa na sinampe ni sajikan siagang ganggang kuah santan siagang lauk kulle ni pile. Katte kulle ni nikmati hidangan anne ammake panne alas na daun pisang. Anget anget maknyus heheh. Ki boya mi ri warung nganre punna baribbasak. Punna minggu mae ri jalan pemuda barat. Niak Jipang, kanre kanre ringan, warna na coklat, manisik, kamma ji anjo. Niak tong soto ayam mingka anne tena na rekomendasi ri bungkusuk iyaa mingka punna niak ki ri kebumen baji ni lampai. 

Topic: culture & heritage
Upaya untuk ammoterek berjaya ri Sea Games memang ni usung tim Indonesia. Antekamma tena, terakhir kalinna Indonesia berjaya iamiantu ri gelaran Sea Games taung 2011 allaloa. 
Sea Games 2011 ni laksanakan ri Indonesia. Sebagai tuan rumah, tantuna anne anjari keuntungan, siagang keuntungan anjo na manfaatkan tojeng mae ri iangasengna kontingen eja kebo. 
Carita annaba makasekre iamiantu Indonesia assadia hanya ni bebankan 182 bulaeng. Mingka, target anjo allalo naik pas annarima 154 medali bulaeng, bahkan sikuntung allo riolonganna panutupan Sea Games 2011. 
Thailan sebagai lawang paling kassak mae ri kontingen Indonesia amminawang ri bokoangna anjari makarua siagang 95 medali bulaeng. Kamma anjo, Indonesia pung anggupa juara umum Sea Games 2011. Perolehan istimewa anjo poeng sikaligus na bayarak kagagalan total Indonesia ri ajang Sea Games 2005 ri Manila, Filiphina tamae kontingen eja kebo niak ri jejerek nomorok makalima.


Topic: sports
Ri Indonesia, Unti jarimi sekre rappo kaminawang taktagalaki mange ri budaya na tradisi ta Indonesia iyya. Inne kulle nicini kamma ia ngaseng pakgaukang adaka ri massing-massing daerah ammake ngasengmi unti. Na nia daerah inne untia anjari pokoki ri pakgaukang, na punna tena unti tena na anjari pakgaukanga. Injo untia tena na nikanreja bawang, mingka tallasakna akkulei anjari pappilajarang. Sekrea filosofi mange ri unti, na iya mi injo sanging nipake i pakgaukangan, iami injo: inne untia tulina timbo pokok beruna, sebelumna tikno rappona na mate. Na kaminjo batena injo untia appasiara kabajikang mange ri kuntu taua. Innemi na sanging nia unti ri pakgaukanga, na kaminjo tonja sifakna injo tu appaniaka pakgaukang. 

Topic: food & beverages
Tau anggai nganre camilang ri rampi'na aganga nampa malasa' assulu riballa', kulle ricoba appallu unti coklat. Unti coklatka anne isianna lumerki ri bawayya cocoki anjari camilan. Unti lebut siagang kulitna lumpiayya karring cocoki riapanjari camilang se'rea anne.Kulit lumpiayya anne cocoki riparekkang camilang karring siagang te'ne, termasuk unti coklatka. Bahan-bahanna anne lima unti ripolong-polong, coklat, kulit lumpia, minyak, sangenna tarigu. Makase're kulit lumpia ri alle, tuangi unti siagang coklat ri ratena. Makarua, ri lappa'ki kuli'na nampa ritaroki ri tarigu a'masa' ngaseng. Makatallu ri sanggara'ki sanggenna coklat siagang karringi teksturnya. Le'bana ti'no ripatalaki siagang toping maraeng-maraenga. Anne unti coklatka tong cocoki riapanjari pa'buka siagang anu ribalu'ka.

Topic: food & beverages
Jai wilayah ri Indonesia na peringati Acara Maulid na Nabi Muhammad SAW. Sikamma ri daerah jawa, biasa na a'bagi-bagi kanreang na doek ri jai tau. Ka anne peringatan na Maulid Nabi Muhammad SAW ka, anjari allo lassu na Nabi Muhammad ri tanggala 20 Rabiul awal. Anjo mi ri masigi poe taung-taung na apparek peringatang acara Maulid Nabi Muhammad SAW, hampir ri ngaseng na wilayah Indonesia. Punna ri kota ku anjo kota Mangkasara, ri parekangi jai kanre-kanreang ri peringatan na Maulid Nabi Muhammad SAW, nampa ri doakangi rioloang na kulle ji anjari barakka. Nampa mi ri sareang ri jai tau maraenga.

Topic: religion
Niak sekre wattu, Indah minawangi moterek lampa ri kampung na ammakna sipattallu siagang bapakna poeng. Tallui ang = ngoto , salapang jam perjalanan battumi ri Tanru Tedong arengna kampung na ammakna Indah. Sanna gammarak na pemandanganna kampung na ammakna Indah, tenapa na jai oto na motoro jari tena na jai polusi kamma ri kotayya. Nampai 10 menit battu, assuluk ngaseng mi kanre kanrea. Niak Palekko, niak Langsak, niat Rambutan, na ngai ngaseng Indah anjo. Cuma niak sekre masalahna, niak tong Durian na pasuluk nenek na Indah, nampa Indah sanna tena na ngaina Durian. Langsungi natutup kakmurungna Indah nampa lari bella battu rampi na anjo Durian = nga. Kamaseee.

Topic: food & beverages
Kisah na Siti Fatimah anak battu ri Rasulullah SAW anjo ana' baine na Nabi Muhammad SAW. Siti Fatimah anjo baine suci ri sabbu ri lalang na kitab suci Al-qur'an ka. Ri janjikangi ri surga mungko, Siti Fatimah anjo pemimpin na baine a ri surga mungko le'ba ka. Ammak na Siti Fatimah anjo Siti Khadijah. Istri se're na Nabi Muhammad SAW. Kelak mungko ri surga Siti Fatimah na ammak na Siti Khadijah anjari baine le'ba mi ri janjikang surga selama na tallasak ri linoa a. Bura'ne na Siti Fatimah anjo Ali bin Abi thalib anjo purinang na inji battu ri Nabi Muhammad SAW. Ana' na Siti Fatimah anjo salah rua na niak Hasan na Husein.

Topic: religion
Angnganre buah buahang setiap allona na sareki loe manfaat mae ri kesehatan kalengta, misalna angnganre buah apel ijo, anne buah apel loe kandungan vitamin A na kabjikanna mae ri kesehatanna matang ta. Siagang kandungan folat na vitamin B2 akulle napanjari antioksidan mae ri batang kalengta
Tena na battu ri apel ijo bawang akulleki anggappa kabajikang. katte pole akulle angnganre buah angguru, anne buahyya akkule ni kanre ammake cara assisala-sala akkule ni kanre langsung akulle tompa ni blender anjari jus angguru.  Salaing anjo anne kandungang gizina buah angguru sanna bajikna mae ri kesehatanta ka anne buahyya termasum buah rendah kalori akulle ni pare sebagai cemilang punna erokki appanaung kale.


Topic: food & beverages
Telepisi iareka salah sekre media elektronik lalang bidnag inpormasi, niak pappilajarrang lalang siagang hiburang, sanggenna kinne akkambang kijai program siagang spesifikasina. Battu riolo telepisia kotakji nampa cakdi dudu warnana lekleng kebo’ji, mingka kinne kulle jaki cinik ngasengi anjo telepisia pila’ allo pila’ lakbaki, sanna’ pole tipisikna, warnana todo’ pila’ bajiki. Annemi penemuang salah sekre paling nikasiaki pengaruhna, ka sanggenna kinne jai kabajikang kulle niguppa battu ri anne telepisia. Singkammai penemuang rodayya, sanna’ pentingna apalagi lalang bidang transportasi. Anjomi kinne kulleki ciccinik pilleng ningaia, kulleki cinik pertandingang bulutangkis akkarenayya ri negara maraeng pokokna jai kulle kicinik, apalagi kinne kullemi tassambung ri internet.

Topic: technology
Ahli na na kana niak sejumlah jebakan antu ni pasang aktor kodi sipak ka antu na target kangi gamer anjo antusias ka siagang game Hogwarts Legacy anne. Kulle ni cinik modelek modus na rinne. Ni kutip battu ri PC Gamer, anjo game single player ka anne ni rilisik ki ri Jum’at (10 / 2) tatte 10.00 PT atokah sabtu (11 / 2) tatte 01.00 WIB. Olga Svistunova, pakar na ri perusahaan siber Kaspersky, na ungkapkangi gim antu na pakea semesta na Harry Potter anne jai mi ni bicarakan ri gamer kah bahkan bella sebelum na tanggalak resmi rilis na anne game ka. 

Topic: technology
Masigi lompo ri kota laddu ku ri Kota Mangkasara beru ri bangung arenna Masigi 99 kubah. Anjari tampa’ beru khas na kota Mangkasara. Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka.

Topic: religion
Alpokat anne rappoka kullei tongi rikanre siagang kanreang utama. Kullei riapanjanri inungang, mingka taua ammillei alpokat ripatala' ri rotia siagang gangangga. Anne rappoka biasana rikanre wattunna diet, nasaba' anne alpokatka baji'ki ri pencernaanga siagang kullei cippa appare' bassoro. Kandunganna alpokat anjo nia' lemak, serat, vitamin B,C,E,K, asam folat, potasium, magnesium. Anne alpokatka tong nia manfaatna ri ammak attianagnga. Anne alpokatka kullei napare' ana' loloa tena na maraeng buku'na, nasaba' nia asam folatna anjari kullei napare' sel sel berua. Kulle tongi nahindari cera' tunayya nasaba' anne alpokatka napania'ki sel cera' ejayya, siagang zat bassiya, alleang anne amma'na anak loloa tena na dodong.

Topic: food & beverages
Usaha laundry ri balla baji' poe ri gaukang. Jai mi tau tea susa a'bisa baju na ri balla apa poe punna tena mesin sassa na, anjari mange na bissa baju na ri jasa laundry kiloanga ji. Ka tena mi na pela-pela wattu na assassa ri balla, baji' tommi jari na punna ri sassai ri laundry kiloanga sisa ri pake mami bajua. Niak poe usaha bissa motooro' ri balla. Anjo ide bisnis ri balla ka jai tau cini ki sikamma jasa bissa motoro'. Ka tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis usaha kulle ki na janjikan untung lompo poe.

Topic: business
Taua ri Ogan Komering Ilir ri hebohkangi nia' wisata je'ne arenna kassi' kerikil kagammara'kangna asli alam. Anne Pantai Kerikilka jai tau nikanai ri sosial media. Anne tangkasaka kaccinikangi singkammai kassi anne ri sisina nia' tattumpuk batu kerikil ca'ci siagang amallaki je'ne jernih siagang dangkal. Anne pammantanganka maroa'ki nasaba' ratuasan tua mae rinni napala'busu wattunna mae ri Kassi' Kerikil lagi viralkah. Nakana kepala rusung Sepang nacaritakangi anne Kassi' Kerikil anjo aliran romang punna musimna bosia anjo je'nena manik'ki beru kacinikang anjo kassi' kebo siagang tumpukan kerikil singkmayya anjari kassi'. Anne romanga anjari kassi' punna musim bosiji, punna musi kemarau je'nena surut ki poe anjari hamparan rukuk siagang tanaman.

Topic: leisures
Ka sektor swasta ri gioki para wirausaha anne anjari passumbang ekonomi lompo. Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya. Anjomi punna tau wirausaha harus ki na niaki sipa' wirausaha ka mannai bisnis na kullei a'kembang baji'. Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai.

Topic: business
Sop Tangkar. Anne nyamangi mingka anne sop tulang siagang tetalan sandung lamur, kahh iga biasa na tipisik ki daging na, punna anjo ji tena na biasa ni kanre make limang na pasti tena mo na nakaranre anjo iga na, sessa todong kah ni rontoki rong punna make garpu, punna turis perhitungan kulle na palak sambei make lalang na daging hahaha. Pepes Ikan Peda, anne nyamang mingka punna katte rena ni ngai asin siagang asam, anne kulle geleng geleng punna ni kanre tiap suapan. Asin siagang geleng gelengi ki na pakamma belimbing wuluh na, asamm naaa. Laksa Betawi, anne nyamang tongi, mingka punna tau luarak kulle labbi na ngai ji ciniki cara penyajian na. 

Topic: culture & heritage
Anjo tagaleae kullei ri pare minuman sehat kullei ri campuru siagang wortel ka ngasengna niak vitamin A, vitamin B, vitamin B2, vitamin C na mineral jai pa’kasia na. Baji’ ki ri kaleng ta kulle na jaga kesehatan na mata ta na jaga tensi na darah ta poe na jai kasia’ lainna. Manna jai kasia’na ri kalea niak tong jai tau tena na ngai anjo tagalea ka kacci kapang kasia’na. Gampang ji ri pare’ ri balla ta. Tagalea na wortel ji golla na je’ne bahan na. Cara se’re na pantamaki tagalea na wortel rua batu na ri blender ka sareang mi golla rua sendok na je’ne 200 ml. Nampa blender mi sanggeng na encere’. Punna anjari mi kulle mi ri pantama ri gelas ka nampa ri inung, manna tena na baji’ ri lidah ta tapi jai kasia’ na ri kalen ta.

Topic: food & beverages
Persahabatan ku atokah pertemanan ku antu mi istilah anjo na gambarak kangi perilaku anjama ki siagang nampa saling dukung ki antara rua atau labbi entitas sosial. Anne artikel ka na pusatkangi perhatian mae ri pemahaman antu khas ka lalang hubungan antar pribadi. Lalang pengertian na anne, istilah persahabatan antu na gambarak kangi sekre hubungan antu na libatkan pengetahuan, penghargaam, afeksi siagan perasaan. Sahabat ka kulle na sambut ki niak ta nampa na tunjukkangi kesetiaan ta sekre siagang lainga, nampa biasa tong sanggeng na mae ri altruisme. Selera na iyaa biasa na singkamma ii nampa kulle biasa ii sik buntuluk, nampa iyaa na nikmati kegiatan kegiatan antu na ngai yaa. 

Topic: slice of life
Riolo masigi ri pare' ri taung 650-750 Masehi. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka. Masigi kulle ri kana tampa' su'ju artina lalang bahasa Arab. Anjo Masigi ka tampa' na ta'tongkoki'. Niak tong kulle ri halaman luara' na masigi ki tau sholat. Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara.

Topic: religion
Punna ero' akkaliling Jakarta tapi tena ero' ammayara'? kulleji, nasaba' PT Transjakarta ampantangi pirangna bus wisata gratis khusus taua ri Jakartayya. Bus Wistayya anne biasana nia' ri allo Selasa sanggenna minggu, khusus ri akhir tahun rua ribu ruampulo rua anne bus gratiska nia'ki ri tanggala ruampulo lima desember sanggena 8 Januari. Bus wisatayya anne rimulai ri jam sampulo sanggenna jam 5 sore. Nia' rua rutena anne rilaloi Bus Wisata Trans Jakarta gratiska anjo ri Istiqlal sangenna Bundaran HI Siagang Monas sanggenna Bundaran Senayan. Nia' sagang tuju bus wisata gratis kulle rigunakan pelangganga. Kapasitas busna anne sagang tujumpulo tau siagang tenna kulle a'menteng ri biska.

Topic: leisures
Punna tau jaiya doek na kulle ji erok erok na lampa ka tena ri luarak negri singkamma Korea ni sakbuk tong negri ginseng, mingka punna tea niak kodong doek na yaah apa mi ni kulle parek. Sannang maki, tea maki pusing dudui lampa maki ri tampak ri daerah Kebonwaru, Batununggal, Bandung. Sabak ri rinjo niak sekre tampak kulle ambawa ki singkamma ni sakring punna niak ki ri Korea Timborang. Punna battu maki mae, antama ri pintu na singkamma ni sakring punna lumpak ki mae Seoul. Arenna iya mintu nikana Kampong Korea Bandung, anne tampak ka ni parek mentong anjari tampak singkamma niaka ri Korea Timborang. Anne tampak kulle ni sakbuk bajiki kah kulle ni pake parek parek konten, poto poto, siagang piknik keluarga lompota, jai tau akbaluk kanrejawa ala Korea.

Topic: leisures
Garena Free Fire ka anjari nomoro' se're karena Free Fire ka ri kategori Top Grossing ri Google Playstore taung 2021. Utama na ri Indonesia ka jai tau karenai. Baji' baine na bura'ne akkarena ngasengi. Anjomi anjari nomoro' se'rei karenang Free Fire ka ri kategori Top Grosing ri Google Playstore. Manna ri hp android ji anjari nomoro' se're, anne karena Free Fire ka antama ki ri kategori terkenal ka jai tau hp android karenai battu ri hp iPhone ka ri Indonesia. Tena na salah punna Karena Free Fire ka antama ri kategori favorite ka tau a'download ki na gappa mi 1 milyara' unduhan. Anjo Garena Free Fire antama ki ri karenayyang battle royale.

Topic: technology
Taipa iami antu sala sekrena jenis buah buahang tropis ka aktimbo ri cuaca sikikdi bambang. Anne buah taipa assalakna battu ri Asia Selatan na tassebar ri seluruh Indonesia.
Salaeng kasiakna anyamang, tai loe pole kabajikanna mae ri kesehatan kalengta. Siagang ni tappaki kana anne buah taipa akkulle na cegah sikuntung garring bahaya mae ri kalengta.
Kandungan taipa rendah kalori siagang serat tinggi. Taipa iami antu vitaming A, C, siagang E, siagang niak kandungang folat, B6, zat besi, sanggengna kalsium, buah sekre a anne iami antu sumber antioksidan bajik angngandung phytochemical bajiki mae ri kesehatanna kalengta. Taipa amang ni kanre mae iangaseng taua, bajik anak-anak iareka tau lompo


Topic: food & beverages
Ri kanai anjo anggota TNI sadar ji nampa stabil na erok ri operasi bangkeng na inta. Anjo anggota TNI Angkatang Udarayya anggappai bala wattu na mantung payung ri Bandung, Jawa Barat. Kejadiaan na ri tanggala 10 November 2022 niak anggota TNI mantung ri tinggi na 1.600 bangkeng.  Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.

Topic: sports
Punna mangeki aklampa cinik-cinik pertandingang, biasa anu salloi anjo akkarena. Anjomi sanna’ bajikns punna punna angngerang emmang maki bakong kamma ca’ma-ca’mang siagang inung-inungang sollanna tena maki assuluk antamak mamge ri tampak perandingananga. Erangki tasi’ lompo nampa bolik ngasengmi lalang inungangta surang ca’na-ca’manta. Apalagi punna anjo akkarenayya tau ni isseng. Nassami iyya la akgora-goraki, anjomi biasa parek ausukki njari parallu mentongki jeknek. Nasabak biasa punna assulukki issedek mange akboya, na alle pammempoangta tau maraenga. Ka tala niak nomorok kaderana njari teja tong ki kulle pisangkai taua punna la cidongi konjo ri tampakta. Njari bajiki punna kierang ngasengi anjo kullea ni erang, kecuali iyya punna jai ji pammempoang kosong, tala niak taunna, mingka punna bulutangkis nicarita, nasawalaki niak kosong.

Topic: sports
Busway. Rute anjo tertentua anjo padat ka penumpang siagang macet na dende, na parek maki katta ammenteng lalang wattu anjo salloa. Niak sekre bangngi, kah sangking sallo na niak ri macet ka, nakke hampir ka pingsan nampa langsung ma suluk mae ri halte busway anjo mani mani aa. Tena niak petugas atokah tau erok biling nga. Nakke mattung nga malah menghindarak ngasengi. Untung na tena na sallo niak mbak mbak anjo bajik sipak na na bantu ka nampa na bawa ka mae ri tampak anjo aman ka, na ballianga teng hangat siagang na tayangi ka sanggeng na burakne ku battu ii na jamput ka. 

Topic: slice of life
Oatmeal nikana sala sekre kanre jaia ni boya punna eroki nganre ri baribbasak nasabak tena na parallu wattu siagang jai proses na ni parek. Oatmeal jai kandungan serat na, antu na parekki anjari bassorok lalang wattu sallo. Katee kulle nganre oatmeal ni pasiagang madu atokah buah buahang napanjari labbi bajikna. Kanre kanreang baji ka ri diet anne sekrea jai masyarakat ngai. Granola nikana kanre kanreang antu ni pareka battu campurang oat, kacang kacang siagang buah antu lekbak ni allo ii, nampa ni campuruk madu. Manna mamo gampang ni parek, granola mi antu kanre bajik nasabak ni parek battu golla alami nampa tena na laloi jai dudu proses.

Topic: food & beverages
Kahh berhubung katte mantang ki ri Jakarta, jari katte ni lintaki mi lampa battu na baribbasak barak kulle ki battu rinjo tanga allo. Nampa lekba na sekre allo, katte moterekki sore siagang ammoterek mae ri Jakarta bangngi mi. Lekba na battu ki ri Jakarta, anne A sempat ki istirahat tong ri ballak ku kah katte sekeluarga mengerti jaki kana perjalanan anjo luamayan salloa parallu ii istirahat rodong sebelum na A moterek mae ri kos na. Wattu na tatte 23.00 akhere na moterk mi A. Nampa tiba tiba na taliponga na kana ni tegur ki tena na bajik ri salah sekre na tetangga ku anjo agamis ka.

Topic: slice of life
Mingka taua ngaseng kullei appare koi kale-kale ri balla'ka, nia' bedana punna baristayya appatala kopi ribandengkan taua appare' kopi ri balla. Nampa, ikatte ero;ki rasa siagang kanyamananga inungang kopi ripare' kale-kalea. barang akkira kopi ala baristayya anjo kulleji ri nikmati punna ammali ri warkopka, anne alloa kulle appare kale-kale ri balla'ka. Makase're, pilei lisere' kopi kabajikanga. Punna tena ammile lisere'kopi kabajikanga susai appare kopi kabajikanga. Ammake kopi lammoro'ka siagang ammali lisere' kopi curayya tena naanjari kopia nasaba' lisere' kopia pentingi ribandingka masinna kopia. Nampa anne lisere' kopi ri panggangji kaba'jikang nampa ringilingi ammake limang iammake masinna ka'jalaka. Je'ne kopia ammake je;ne le'baka ritapi punna ero rasana kopia kanyamangang.

Topic: food & beverages
Inchy punna allo sattu, naungmi mamge ri Mangkasarak, mantangi sanggenna allo aha’. Biasa naerang todo’ naung anakna ruayya, biasa todo’ na bolikji ri ballakna bijanna. Naungi ri Mangkasarak nasabak parallui ngalle barang balu’-balukang. Ri ballaknaji akbalu’-balu’ mingka naposting tongi ri sosial mediana njari jai dudu tau ammalli towwa. Anjomi na rajing dudu naung ri Mangkasarak. Biasaji ngalle takkala loe barang sollanna tenamo na naung minggu ribokona, mingka lakbusuk tarrusuki barangna dende, nampa liba dudu laku. Sambarangmi intu nabalukkang, niak pa’modeang, kanre-kanreang kamma karoppo anjo nyamanga nipassurang kanre bambang, niak todo’ kurma nabalukkang punna la puasai taua. Anjomi jai dudu doekna anne Inchy, punna nikua doek juta-jutaji, niak ji doekna.

Topic: business
Anjo wattua ri kelasak ku niak mata kuliah pendidikan seni tari. Kelasak ku ni sare tugas kelompok kulle na ciptakan tarian ak dasarak battu ri carita rakyat Sumatera Selatan. Ni antara na anjo carita antu niak ka, kalompok nakke ku pile carita na Putri Kembang Dadar, sala sekre putri kerajaan Sriwijaya antu ni issenga sannak cantik na tanjak na. Anjo wattua, katte bingung ki erok mile kelongan latarak na, mingka lekba na ni boya boya, ternyata tojeng tojeng niak nahh kelong kelong latarak na. Manna mamo kelong daerah na ak sifat kontemporer, mingka sannak pas na siagang ak dakki siagang tari tari na. 

Topic: culture & heritage
Punna kanangku ri wattu allaloa iareka wattu ri kamma anne nyungke usaha anne niak akkana karri bahkan sannak karri dudu, mingka tena na sikdi contoh berhasili siagang nakana tena na karri, sabak kenyataanna berjalan siagang berlanjut terus. 
Riolo, katte perhatikan sekre PNS antamak masa-masa persiapan pensiun ampakaramulai siagang usaha tertentu mingka gagala, na sambei usaha maraenganna, sempat ammantang na kemudian tena aktivitasna moterek. 
Ri maraenganna anne bapak pensiunan anne akbalanja allo-allona ri warunh tenayya na lere battu ri pammantanganna, anne warunga na cinik usahana lancar terus siagang lanjut terus. Jari, sarrikikah patangna warung anjalankan bisnisna? Iya kanangna. Contohna singkamma tautoa erok na pastikan bannangna antamak ri sokbolo jarung ammake kacamata. 

Topic: business
Niak na jamuan nganre na ni adakan ri Zulaikha panjari niak sede peritiwa maraeng nga lalang hidup na Nabi Yusuf. Anjo tau taua ngaseng ni undang ri Zulaikha rata rata baine anjo lekba ka na gosip kan sekre singkamma laina wattu na calledaki Nabi Yusuf Alaihi Salam. Zulaikha antu na langngerek ki anjo gosip ka akhere na na palak ki erok parek acara na undang ngaseng mi anjo baine baine yaa. Na adakan mi acara nganre nganre, battu mi wattu na na kupasak anjo buah buahanga ammake piso sannang tajang na. Nampa ri tanga tanga na na kupasak anjo buah yaa na kioki Nabi Yusuf antama mae ngantaraki buah buahan na Zulaikha. Wattu na tama Nabi Yusuf anjo ngaseng baine yaa sumpaeng ak ngangai ciniki gammarak na Nabi Yusuf sanggeng na tena na sadari takpolong limang na.

Topic: religion
Olahraga ammake golok fitness anne kulle na bakarak lemak siagang na latih oto battang ta. Umum na gym ball anne ni gunakan anjari alat bantu latigan core abs, singkamma ball cycling, core rotation, siagang core climber. Ammake anne latihanga anne intensir, katte kulle ni gappa otot battang antu bajika. Berdasarkan beberapa studi, latihan ammake gym ball kulle na bantu katte na panaong battalak na kaleng ta kah bola fitness anjo kulle na tingkatkan pembakaran na kaloria. Latihan ammake gym ball antumi salah sekre na olahraga antu ni parek ni kontrol ki battalak na kaleng ta. Niak beberapa latihan antu kulle katte ni praktekkan ammake golok stabilitas ka anne mi plank siagang push up.

Topic: sports
Garena Free Fore anjari karenayyang na ngai tau ri Indonesia, ka karenai ri lalang hp na battu na ji ri taung 2021. Anjo karena Free Fire ka anjari nomoro' se're ri kategori Top Grossing ri Google Playstore. Manna ri hp android ji anjari nomoro' se're, anne karena Free Fire ka antama ki ri kategori terkenal ka jai tau hp android karenai battu ri hp iPhone ka ri Indonesia. Tena na salah punna Karena Free Fire ka antama ri kategori favorite ka tau a'download ki na gappa mi 1 milyara' unduhan. Anjo Garena Free Fire antama ki ri karenayyang battle royale. Tau na ngai'a karena gim erok a'tahang tallassa' anne karena Free Fire ka kulle antama ri daftar na karenayyang ri hp a.

Topic: technology
Se’re kanre kaminang tattagala’ka mange ri Mangkasarak iami antu Coto. Inne Coto niami ri masana Kerajaan Gowa-Tallo. Iami antu se’rea kanre ilalang keluargana rajayya. Anne Cotoa nipare battu ri dageng capi na nirampa patangpulo rupanna rampa, kammami nisa’bu riolo. Kammami camiri, cangke, pala, sarre, marica, layya, lasuna eja na kebo, kunyik, lada eja, golla inru na maraeng-maraenna. Punna Pallu Basa, lassingkamma ji coto batena nipare kammami pole rampana, mingka Pallu Basa nitambai pole kero kaluku iami antu anjannai erena dageng capia. Nia pole kanre nisakbu Pallu Cekla, iami injo Juku nipallu dandang na loe kunyiknya rurung ceklana ni pallu naik ri koronga sisallong iami injo nattahan ampa atau lima allonna. 

Topic: food & beverages
Ngapa tau mantang = nga ri Pulau Komodo tena naerok ni tutuk anjo Pulau aa? Ngapa na tena ngaseng na dukungi konservasi? Barakka erok tongi na tolak pembangunanna pariwisata na? Sabak na tau mantanga rinjo na tolaki Pulau Komodo ni tutuk anjo Pulau aa, tena na kulle ni sala artikan anjari sakrang na tau rinjo anjari tena mentong na erok punna pembangunan pariwisata na ri Kabuparen Manggarai Barat secara khususuk siagang Provinsi NTT secara umung. Anjo poeng, substansi battu ri penolakanna antu ngaseng taua ni kana fenomena gunung es anjari protes battu ri kalompok masyarakat ri retorika retorika pembangunanga na sare areng kesejahteraan, lalang jaina artiang justru masyarakat ka mi anjari korban tena mo na paduli.

Topic: leisures
Gua Matu ri Lampunga anne anjari pamantangang wisata alam berupa gua mistis ri Lampung. Maraeng pa'mantagang wisata alam, Gua Matu anne tong anjari barakka' ri taua rinjo nasaba' ribalik gammara'na siagang carita mistis na anne Gua Matu tong anjari penghasil cammara' organik ri kallonga rinjo a'ratu tahun. Se'rena tau angalle pupuk rinjo nakana attahung-tahung mi mae ngalle siagang napakei cammara' organik ri Gua Matu. Cammara' ri kotoran kallonga ane jai kasia'na ri lamung-lamunga, kullei napasubur lamung cangkea, lada, kopi siagang gangang ri Pesisir Barat Lampung. Cammara' ri Gua Mati anne maraengi ribandengkan cammara' kandang biasayya nasaba' punna ripakei kacinikangi hasilna. Cammara' ri Gua Matu anjari jama-jama taua rinjo, taua angappai gaji le'ba mae ngalle rinjo nasaba' anjo cammara'ka sebenarna tena kulle ribalu' kale-kale.

Topic: leisures
Buah Lemo nia warna didi sikolak siagang nia tompa warnan ijo, bentukna lemo assisala sala niak cakdi siagang niak tompa lompo.
Raung lemo warnan ijo toa, tangkeng pokokna warnana sikolak toa, anne lemo kasiakna assisala sala niak tanning niak tompa kacci. Biasanna pokok lemo attimbo ri daerah bambang. Buah lemo pole niak biji ri lalangna assingna. Mingka niak pole buah lemo anrek na ammake biji ri lalanganna assingna.
Assingna anne buah lemo angngandung jeknek, tanjakna bulat loe kandungang vitamin C na bajiki mae ri batang kalenta. Salaing anjo anne buahyya akkulle ni parek ni passiurang kanre kanreang pelengkap maraenganna, akkulle ni panaug ri salad buah iareka langsung ni kanre.


Topic: food & beverages
Punna ri televisi na Brazil sanna na utamakan ki a'raga bolayya. Anjomi Tena niak ri Brazil kuis ri a'tanding bola na erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisi na Brazil. Tena ji na ta'ganggu ki ri iklan ato kuis-kuis ri televisia. 

Topic: sports
Warung sari laut niaka ri kota mangkasarak ri kammayya anne loe menu jangang sanggarak, jukuk sanggarak jari loe minyak sanggarak  na pake  ri setiap allona na sabak tau rikammayya anne na ngai angnganre sanggak-sanggarang. Mingka sipakrua ku cinik anne patanna warung punna ammake minyak sanggarak tena na perhatikang minya na pakea. Assingkamma beru lekbaka na alle berita, kana pengunjung lekbaki na cini minya na pakea anyanggarak sannak mi leklenna na pake anyanggarak jangang siagang jukuk. 
Niak sikura versi manuruk tau battua, niak angkana tenapa lekba na sambei, niak tompa angkana warnana sannak mi lekleng ka sabak bumbuna na pakea meresap antama ri minyakna anjomi passabakkang na lekleng minyak panyanggaran na. 


Topic: food & beverages
Bank Indonesia mencatat bahwa transaksi dagang elektronik iareka e-commerce ri Indonesia ri taung 2021 ancapai Rp401 triliun. Gubernur Bank Indonesia Perry Warjiyo nikutip battu ri bisnis.com ampabattuang kana sepanjang 2021, transaksi ekonomi siagang keuangan digital berkembang sannak signifikan seiring siagang meningkatna akseptasi siagang preferenai masyarakat lalang akbalanja online. 
Pertumbuhan niperkirakan masik ammiliki ruang yang cukup luarak, ri taung anne, Bank Indonesia memperkirakan transaksi e-commerce akan na catatkan nilai harga sanggengna Rp.526 triliun, iareka naik lakbi ri 31%. 
Pendapat assingkamma poeng na pabattuang oleh Direktur Center of Economi and Law Studies (Celios) Bhima Yudhistira singkamma nikutip ri Kontan. Kalengna akkana bahwa potensi pertumbuhan perdagangan online ri taung 2022 berkisar ri angka Rp. 490 triliun sanggengna Rp500 triliun. 

Topic: business
Nia’ bedeng riolo sekre karacng taklalo lompona kakaraenganna. Rua tallu anjo karaeng ca’di amminawang i rawangang parentana. Anjo karaenga nia’ anakna sitau bura’ne Anjo anakna niarengi nikana I Taruk Mallintotokeng. Na anjo karaenga niak tong sarikbattanna pole annganuang sitau anak baine. Anjo anak bainea nikana iareka naarengi I Samindara Baine. Tena nasiapa sallona, massing naparakai anakna sanggenna annganuammi umuru’ dewasa. Jari ri wattunna anngalle umuru’ dewasa anne karacng niaka anakna burakne, nakana. Bajikangangi punna mange nipassuroang anakna. Apa namangemo napassuroimi anakna sarikbattanna bainea iareka tau Joloa I Samindara. Jari nakiokmi bedeng anakna. Taruk Mallintotokeng maemae sako anrinni ri ampikku , niak erok kupauangko. Jari mangemi anjo beng anakna. Battui mange nakanamo, Nia’ anne illak takasimbangangku ri kau anak. Nakanamo, ''Apa kutadeng.' Nakana, Eroka ampattutukangi
salanggannu siagang samposikalinnu I Samindara Baine. Nakanamo I Taruk.

Topic: culture & heritage
A’raga bola anjo jai tau ngai karenai utama na bura'ne, ri karenai poe ri ngaseng na tau baji' tau toa, tau muda na ana'-ana'. Biasa na ri karenai ri sore allo ri lapangang ri rampi' balla tapi mana bari'basa na allo bangngi akkarena tonja ki. Akkarena ki sanggeng ta manngang. A'raga kamma anne ri ngai dudui ka jai ki karenai 1 tim anjo niak 12 tau. Ka anjo bola na gampang ji ri gappa ri warunga na lammoro tonji hargana. Punna bola palastik gampangi panrak ka tipisi' ji kodi bahanna. Punna bola gatta salloi ri karenai ka ka'bala ki bahan na.

Topic: sports
Tantu beda pengalaman siagang anjo mantang nga ri hotelek, iyaa ngaseng tattak ji kulle berenang ri kollang nga siagang maraenga poeng. Kamma kamma anne sannak jaina paket wisata punna erok mi allo raya nyepi. Nampa nakke ku rekomendasi kan ki kicobai ping sekre mo. Kamma kamma anne jai tau bali kulle ak wisata mae ri luarak Bali punna Nyepi. Kamma kamma anne nakke kulle niak mo 6 (annang) taung mantang ri Bali, nampa nakke tak lekbak ki ku maloi Nyepi ri rinjo. Anjo mi allo sanging ku tayang tayang nakke kah suasana na tena pa lekba ku sakring ri tampak maraeng nga.

Topic: religion
Virgin Hyperloop One anne, perusahaan Amerika antu na kembangkanga siagang erok na iyaa na wujudkan anjo teknologi na Hyperloop anne, rencana na erok na lakukan percobaan menyeluruh ri taung 2021 siagang erok na bangung labbi jai terowongan ri negara negara Uni Emirat Arab siagang India, tantu anjo negara negara lainga singkamma ri Eropa siagang Korea Selatan. Boring Company anne punna na Elon Musk anne lekba mo na punnai izin barak kulle na pakarammula penggalian nga ri area stasiun Hyperloop ri kota Washington D. C. Purwarupa pod Hyperloop battu ri Virgin Hyperloop One ri gurun Nevada, oleh Alexander Esseveld / Virgin Hyperloop One.

Topic: technology
Wattutta appallu, tekamma jaina loro ni hasselek battu mae antu sikali ki pallu pallu? Sesanna bahan kanre kanrea, bungkusuk na, atoka loro loro na mae battu ri tekamma caranta siagang tekamma bateta appallu antu kanre kanrea nampa ni isseng anjo loroa kodi lompo ri lingkungang = nga. Anne mi assalak na battu antu nikana zero waste cooking. Anjo nikana zero waste cooking iyami antu tekamma kulle ki pallu na tena niak ni hasselek loro kodi. Artinna, ki usahakangi appallu tena ni pilari loro ta punna memang tena na kulle punna tena niak loro ki usahakang mami sikedde mo loro na. Punna ki pake mi anne gagasanga, kulle kapang ni panjari apa apa antu ngaseng bahan bahanga ni pakea pallu.

Topic: food & beverages
Illustrasi na uk lepek ka kah lekba ki ak songok songok. Tenapa poeng anjo ni bawa yaa mae ri kantorok lekba mo ak songok , ak sakring apek, botto asap kendaraan nga harusuk ki langsung meeting siagan client ka ri ruangan niak ka AC na. Kantorok ka todong tena na kulle ni pake dio anjo wattua. Nahh perbandingan na, nakke lekba ka anjama ri Singapore, barak kulle ku mae ri MRT station anjo paling mani yaa nakke todong harusuk naik feeder bus lokal ka anjo kurang labbi jamang jamang na sanging mutarak mutarak ri sekitar na MRT – Gedung tampak ku meantang. Wattu na bellai labbi sallo, mingka nyamang na jelasak ki kah anjo bus ka niak AC na. 

Topic: slice of life
Sejati na FIA, Renault, Nelson Piquet Jr siagang Felipe Massa kulle ji na tuntut Flavio Briatore siagang Pat Symonds barak kulle ni ekstradisi siagang ni adili ri pengadilan ri Singapura. Mingka pemerentah na Singapura tena na kulle na pakarammula proses hukum ka kah kullei ak dampak negatif mae ri reputasi na negara na. Ri anne kasus ka anjo ji bawang Pat Symonds antu kulle ni ekstradisi kah Symond antu kewarganegaraan Inggris antu kamae Inggris na punna perjanjian ekstradisi siagang Singapura kah faktor na Commonwealth sedangkan Briatore tena na kulle ni ekstradisi kah iyaa antu mi warga negara Italia anjo wattua. 

Topic: sports
Lekbaki wattunna Isra’ Mi’raj taua ri Bantaeng, niaki Ust. Das’ad nikiok mange ceramah ri masigi’ agung. Anne Ust. Das’ad jai tau ngai’i nasabak pakakkalaki punna erangi ceramah. Jai pole ceramahna kulle niguppa ri tiktok siagang youtube. Wattunna anjo alloa, sanna’ jaina tau battu ri masigika. Tala kulle mentongi akgiok taua nasabak seppangi, padahal lompona mamo anjo masigika, apakah punna erok ngasengi nacinik surang mapilangngeri Ust. Das’ad. Aaceramahmi anjo tentang Isra’ Mi’raj nakuai katte ngaseng parallu nipinawang anjo gaukna ngaseng Nabi Muhammad, mingka kamma-kammayya anne taua ngaseng manna anak-anaka sanging artis koreayyaji napinawang, akjogekmi anjo, nakuaimi gammarak kamma anjo BTS. Langsungi makkalak ngaseng tau lalang ri masigika.

Topic: religion
Ri anne erayya, smartphone iareka kaparalluang pokokna iya ngaseng tau, tena kulle nitawar, ka iya ngaseng taua nassami niak HP na. Kulle ki manfaatkang anne kondisia, akbaluk pulsa elektrik siagang paket internet ka anne lompoi peluangna. Tenaja todo’ na parallu modalak lompo anne bisniska. Anjo parallu nigaukang iamintu daptarki kalengta anjari agen mange ri distributor pulsa siagang paket internet kullea niakses manna online. Sikalingku niak nyungke bisnis kamma anne ri ballakna, pulsaji bawang nabalukkang mingka niak kapang sekre juta siallo laku pulsana. Tenapa anjo akbaluk paket internet pole. Nasawalaki kamase ka kale-kalengna akbaluk nampa biasa tongi assuluk ri ballakna njari punna niak tau akboya nampabtala niaki, tena kulle.

Topic: business
Anne pertayaan nga memang sikedde labbi sallo ri daftar permintaan jawaban ku kah nakke mallak mallak ka ni hujat. Olahraga antu paling bosan nakke ku kana toh Sepakbola *kabur deh hahaha. Ampunn ngaa! Pammopporangan Quorawan siagang Quorawati ngaseng katte pecinta bola ya, mingka nakke tojeng tojeng tena ku paham ki kamae menarik na anjo olahraga yaa anne sekre yaa. Layar telepisia warna ijo ii siagang sekelompok tau ni cinik caddi caddi na parabbukangi sekre golok mondar mandi ji maju munduruk, oper mae rinjo oper mae rinne nampa tena hasselek na. Terus terang nakke mengantuk ka punna cinik cinik ka golok, teai kah jam tayang na mingka nakke gagalak paham ka. 

Topic: sports
Nampai anne allalo Piala Duniayya, Roma napakanrei agang pakkualianna sipakrua nasabak atlet nangaia guppai pialayya. Iye, nangai dudu Messi.m, intumi wattunna ammeta Argentina, batena todo’ lumpa’-lumpa’ Roma, padahal teai ji iya guppai pialayya. La napakanrei pile agangna, saking rannu duduna anjo. Memang iyya battu cakdi-cakdi kijai nangai dudumi Messi. Manna kammayya anne jaimi atlet lakbi rungkayya kamma Mbappe mingka Messi tonji nangai. Sitojengna tenaja nang ngapa punna sannangki ammetai atlet ningaia, mingka tenaja kapang parallu na sanna’ dudu rannuta, nipakanremi apa pole agangta. Taniaji pole bijangta anjo Messi, taniaji agang bajikta mingka ngurana erokki palakbusi doek nasabak ia. Ningai sewajarna, teaki lakbi ngai dudui sollanna tena nala’juki.

Topic: sports
Punna nampaiki la coba terjung payung, parallu ki boya rolo’ antekamma aturangna, amangji, nyamangji atau antekamma. Jai ji tampak kulle ki kutaknang, salah sekrena iarek google. Kamma pertama parallu ni isseng punna naiki terjung payung, parallupi kabaraniang, punna ningai ji tampak tinggia, tenaja nang ngapa, mingka biasa taua tena nangai tampak tinggia, eroki matting nakasiak. Lekbakna anjo maka rua parallu ki issengi bajikji keamananna, kulleji anne na engka’ kalengta atau antekamma. Maka tallu, paui tau patayya, kua tea maki bella dudu ka anginga tala ni issengi, memang kinne bajiki, sannangi. Mingka sinampe tala ninissengi ka biasa silalonna terasak anginga. Njari lakbi bajik punna amang niboya, nikasiak tommi terjun payunga manna mamo tenaja na tinggi dudu.

Topic: sports
Curiosity kulle komunikasi siagang Bumi ammake kecepatan sekitaran 32 kbit / s. Siagang na pake orbiter, kecepatan na anjo kulle na gappa 256 sanggeng na 2000 kbit / s. Unik na ternyata barak kulle na kendalihkan Curiosity barak kulle giok mae ri sekre tampak antu ni erok ki yaa, barak kulle labbi efisien, cukup mi ni parentah mi “Ak giok ko mae ri tampak anne” atokah “Ak giok ko sikamma anne meterek” . Nampa sesangna kulle ni parek mi Curiosity siagang na pake instrumen anjo pa giok ki kaleng kaleng na. Pandemi anne tena ja na halangi anjo ilmuwan nga barak kulle tattak anjama. Iyaa kulle inji na pa giok anne Curiosity battu ri ballak.

Topic: technology
Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka. Bola gym kulle na sareang kasia' ri kaleng ta manna sike'de jaki a'gio, salah se're na punna mempong ri rateang na bola gym ka. Mempo ri rateanna bola gym ka kulle maki usaha latih ki anjo otot-otot ka na kulle na jagai stabilina kalea.

Topic: sports